Lassalle-marssi
1. Ken kulkee toden, hyveen teitä,
 se seuraa meidän lippua.
 Yönvalheet vielä kahlii meitä,
 vaan aamu nousee kirkasna,
 vaan aamu nousee kirkasna.
 On taisto vaikee, sen me näämme,
 on viholliset lukuisat,
 vaan vaikka vaarat murhaavat
 on meidän eessä, rynnätkäämme.
 Ei vihollisia, ei vaaraa lasketa!
 On meillä suunta urhojen,
 se luoma Lasallen!

 2. On vihattava pahimpamme
 mi jättää valtaan pimeyden.
 Se tiedon puute joukossamme.
 :,: Vaan hengenmiekka poistaa sen :,:
 Kun este se on kerran poissa,
 ken silloin meitä vastustaa?
 Oi silloin lippu liehuaa
 jo vapauden ruskostoissa!
 Ei vihollisia...

 3. On vaalivalta merkki vapaa,
 me minkä kanssa voitamme.
 Me emme saarnaa sortotapaa
 :,: vaan oikeutta kaikille :,:
 Me lyödään kättä veljekästä
 ja yhteen liittää rakkaus.
 Me luodaan kansan pelastus
 ja isänmaa pois häpeästä.
 Ei vihollisia...

 4. Jo meitä nykyaika muistaa
 ja tuleva on kiittävä.
 Hei ylös! Työmme eespäin luistaa,
 :,: työala vaikk’ on synkeä :,:
 Nyt järjestäkää joukkojamme!
 Min ylemmäksi hyrskyää,
 sen enemmän vaan liekähtää
 tää hehku pyhä taistossamme.
 Ei vihollisia...

 5. Niin eespäin joukot toverien
 ja vahvistakaa liittomme,
 niin ettei idut toivehien
 :,: voi mennä koskaan pilalle :,:
 Jo kylväjä on kuollut, poissa.
 Sai hyvään maahan siemenen!
 Jäi meille teko urhojen,
 se tieto pyhä sieluloissa.
 Ei vihollisia ...

Edvard Valpas-Hänninen
Jacob Audorf